Шест година након свог последњег студијског албума и након провођења доста времена крајем деведесетих и почетком новог миленијума у јавности, Џексон је издао свој десети студијски албум, „Invincible”. Да би га промовисао што боље, организовао је два специјална концерта у Медисон сквер гардену поводом тридесет година своје соло каријере. Концерти су одржани у септембру 2001. године, а Џексон се појавио на бини заједно са браћом први пут од 1984. Осим њих, наступили су: Ашер, Мија, Витни Хјустон, Ен Синк, Слеш и многи други. Убрзо после напада 11. септембра 2001. године, Џексон је допринео организацији хуманитарног концерта „Уједињени стојимо: Шта још могу дати” () који се одржао у Вашингтону 21. октобра исте године. Крај концерта су обележили многи извођачи предвођени њим и песмом коју је написао, „What More Can I Give”. „Invincible” је био комерцијални успех дебитујући на првом месту у 13 земаља. Продат је у 13 милиона копија широм света. У Америци је одликован дуплим платинастим тиражом. Како год, продаје албума су биле изразито ниже у односу на продаје певачевих претходних издања како због ослабљење музичке поп индустрије и оскудне промоције, тако због спора са Сонијем и турнеје која није одржана. Са албума су издата три сингла: „You Rock My World”, „Cry” и „Butterflies”.